Atum
Store norske leksikon,Historie,Verdens historie og samtidshistorie,Afrika,Det gamle Egypt
Atum er en egyptisk skapergud, også kalt Atum Ra. Han tenktes å være fremstått av urtidshavet Nun, og kalles «Han som oppstod av seg selv». Atum forenet i seg både mannlige og kvinnelige egenskaper og skapte de andre guder ved selvbefruktning. I likhet med andre guder ble også Atum etter hvert assosiert med solguden Ra, særlig forbundet med solnedgangen.
Atums hovedkultus fant sted i Iunu (Heliopolis). De heliopolitanske prester utformet av Atum og hans åtte barn en gudekrets på ni guder, som sammen symboliserte de totale kosmos, hver med sitt eget virkeområde. Disse spekulasjoner bredte seg etter hvert til prester ved andre templer i Egypt, som derfor også fikk sine egne enneader eller «nigudekretser», et navn som ble brukt selv om gudekretsen bestod av flere eller færre enn ni. I Teben bestod for eksempel den lokale enneaden av 15 guder. Les mer i Store norske leksikon guder i Det gamle Egypt religion i Det gamle Egypt myter i Det gamle Egypt Det gamle Egypt dualisme i Det gamle Egypt kosmologi i Det gamle Egypt